Държавен вестник, бр. 22, 2018 г., стр. 27

БРОЙ  22	
Д Ъ Р Ж А В Е Н  В Е С Т Н И К 	
СТР.  27  
2. платежоспособността на определени 
емитенти, чиито ценни книжа или гаранции 
може да окажат въздействие върху резултатите 
на финансовия инструмент.
(5) При възникване на събитие по ал. 4 
инвестиционният посредник предприема под­
ходящи действия, които може да се състоят във:
1. предоставяне на клиентите или на 
лицата, които разпространяват финансовия 
инструмент, на всяка актуална информация 
за събитието и последиците му за финансовия 
инструмент, ако инвестиционният посредник 
не предлага или продава финансовия инстру­
мент пряко на клиентите;
2. промяна на процеса на одобрение на 
финансови инструменти;
3. спиране на по-нататъшното емитиране 
на финансовия инструмент;
4. промяна на финансовия инструмент с цел 
избягване на неравноправни договорни условия;
5. разглеждане на въпроса дали каналите 
за продажба, чрез които се продават финансо­
вите инструменти, са подходящи, в случаите, 
когато инвестиционният посредник установи, 
че финансовият инструмент не се продава, 
както е предвидено;
6. свързване с лицето, което разпростра­
нява финансовия инструмент, за обсъждане 
на промяна в процеса на предлагане;
7. прекратяване на отношенията с лицето, 
което разпространява финансовия инстру­
мент, или
8. информиране на Комисията за финансов 
надзор.
Чл. 18. Служителите на инвестиционния 
посредник, които участват в създаването на 
финансови инструменти, трябва да притежа­
ват необходимите експертни знания, умения 
и опит, за да разбират характеристиките на 
финансовите инструменти, които инвестици­
онният посредник възнамерява да създаде, и 
свързаните с тях рискове.
Чл. 19. (1) Управителният орган на ин­
вестиционния посредник осъществява ефек­
тивен контрол върху процеса за управление 
на продукти.
(2) Звеното по съответствие с норматив­
ните изисквания предоставя на управителния 
орган на инвестиционния посредник редовно, 
но не по-малко от веднъж годишно, доклади 
за съответствие, които включват информа­
ция за финансовите инструменти, създадени 
от посредника, включително информация за 
стратегията за разпространение.
(3) Докладите по ал. 2 се представят на 
заместник-председателя на Комисията за фи­
нансов надзор, ръководещ управление „Надзор 
на инвестиционната дейност“, при поискване.
Чл. 20. Звеното по съответствие с норма­
тивните изисквания извършва наблюдение и 
периодичен преглед на процеса за управление 
на продукти с цел установяване на всякакъв 
риск от неизпълнение от инвестиционния 
посредник на задълженията по този раздел.
Чл. 21. При създаване, разработване, еми­
тиране и/или проектиране на финансов 
инструмент в сътрудничество с лица, които 
не са получили разрешение и не подле­
жат на надзор в съответствие с Директива 
2014/65/ЕС на Европейския парламент и на 
Съвета от 15 май 2014 г. относно пазарите 
на финансови инструменти и за изменение 
на Директива 2002/92/ЕО и на Директива 
2011/61/ЕС (OB, L 173/349 от 12 юни 2014 г.), 
(Директива 2014/65/ЕС), или с посредници от 
трети държави, инвестиционният посредник 
сключва споразумение в писмена форма със 
съответното лице за уреждане на взаимните 
си отговорности.
Раздел III
Изисквания за управление на продукти, от­
насящи се до лицата, които разпространяват 
финансови инструменти, продукти и услуги
Чл. 22. (1) Инвестиционният посредник, 
когато определя обхвата на финансовите ин­
струменти, създадени от него или от друго 
лице, и на услугите, които възнамерява да 
предлага или да препоръчва на клиентите, 
изпълнява изискванията на този раздел в 
степен и по начин, които съответстват на 
естеството на финансовия инструмент, ин­
вестиционната услуга и целевия пазар за 
финансовия инструмент.
(2) Когато инвестиционният посредник 
създава и едновременно с това разпространява 
финансовия инструмент, той извършва само 
една оценка на целевия пазар.
(3) Когато инвестиционният посредник 
предлага или препоръчва финансови инстру­
менти, създадени от лица, за които не се 
прилага Директива 2014/65/ЕС, той спазва 
изискванията съгласно ЗПФИ във връзка с 
разпространението на финансови инструменти.
(4) За целите на ал. 2 инвестиционният по­
средник предприема необходимите мерки, за 
да получи достатъчно информация от лицата, 
които са създали финансовите инструменти, 
които инвестиционният посредник възнаме­
рява да предлага или препоръчва.
(5) Инвестиционният посредник определя 
целевия пазар за предлаганите или препо­
ръчваните от него финансови инструменти, 
включително в случаите, когато създателят 
на финансовия инструмент не е определил 
такъв целеви пазар.
Чл. 23. (1) Инвестиционният посредник 
предприема необходимите мерки и приема и 
прилага правила и процедури, за да осигури, 
че продуктите и услугите, които възнамеря­
ва да предлага или препоръчва на клиенти, 
отговарят на:
1. нуждите, характеристиките и целите на 
определения целевия пазар, и
2. избраната стратегия за разпространение 
е съобразена с определения целеви пазар.